Ericu950/Stoicheia-meter-silver huggingface dataset:
οὐ μετὰ μὲν τῶν βελτίστων ἐκ τῆς πόλεως στρατευόμενον ἀριστείων ἀξιοῦσθαι , πρὸς δὲ τοὺς κρατίστους τῶν Ἑλλήνων ἀντιστρατηγοῦντ ἐν ἅπασι τοῖς κινδύνοις αὐτῶν φαίνεσθαι περιγιγνόμενον ;
ἐκεῖνος τοίνυν τῶν μὲν νέος ὢν ἔτυχε , τὰ δ ἐπειδὴ πρεσβύτερος ἦν ἔπραξεν .
μετὰ δὲ ταῦτα τὴν μητέρα τὴν ἐμὴν ἔγημεν ·
ἡγοῦμαι γὰρ καὶ ταύτην ἀριστεῖον αὐτὸν λαβεῖν .
ὁ γὰρ πατὴρ αὐτῆς Ἱππόνικος , πλούτῳ μὲν πρῶτος ὢν τῶν Ἑλλήνων , γένει δ οὐδενὸς ὕστερος τῶν πολιτῶν , τιμώμενος δὲ καὶ θαυμαζόμενος μάλιστα τῶν ἐφ αὑτοῦ , μετὰ προικὸς δὲ πλείστης καὶ δόξης μεγίστης ἐκδιδοὺς τὴν θυγατέρα , καὶ τοῦ γάμου τυχεῖν εὐχομένων μὲν ἁπάντων , ἀξιούντων δὲ τῶν πρώτων , τὸν πατέρα τὸν ἐμὸν ἐξ ἁπάντων ἐκλεξάμενος κηδεστὴν ἐπεθύμησε ποιήσασθαι .
περὶ δὲ τοὺς αὐτοὺς χρόνους ὁρῶν τὴν ἐν Ὀλυμπίᾳ πανήγυριν ὑπὸ πάντων ἀνθρώπων ἀγαπωμένην καὶ θαυμαζομένην , καὶ τοὺς Ἕλληνας ἐπίδειξιν ἐν αὐτῇ ποιουμένους πλούτου καὶ ῥώμης καὶ παιδεύσεως , καὶ τούς τ ἀθλητὰς ζηλουμένους καὶ τὰς πόλεις ὀνομαστὰς γιγνομένας τὰς τῶν νικώντων , καὶ πρὸς τούτοις ἡγούμενος τὰς μὲν ἐνθάδε λῃτουργίας ὑπὲρ τῶν ἰδίων πρὸς τοὺς πολίτας εἶναι , τὰς δ εἰς ἐκείνην τὴν πανήγυριν ὑπὲρ τῆς πόλεως εἰς ἅπασαν τὴν Ἑλλάδα γίγνεσθαι , ταῦτα διανοηθείς , οὐδενὸς ἀφυέστερος οὐ δ ἀρρωστότερος τῷ σώματι γενόμενος τοὺς μὲν γυμνικοὺς ἀγῶνας ὑπερεῖδεν , εἰδὼς ἐνίους τῶν ἀθλητῶν καὶ κακῶς γεγονότας καὶ μικρὰς πόλεις οἰκοῦντας καὶ ταπεινῶς πεπαιδευμένους , ἱπποτροφεῖν δ ἐπιχειρήσας , ὃ τῶν εὐδαιμονεστάτων ἔργον ἐστί , φαῦλος δ οὐδεὶς ἂν ποιήσειεν , οὐ μόνον τοὺς ἀνταγωνιστὰς ἀλλὰ καὶ τοὺς πώποτε νικήσαντας ὑπερεβάλετο .
ζεύγη γὰρ καθῆκε τοσαῦτα μὲν τὸν ἀριθμὸν ὅσοις οὐ δ αἱ μέγισται τῶν πόλεων ἠγωνίσαντο , τοιαῦτα δὲ τὴν ἀρετὴν ὥστε καὶ πρῶτος καὶ δεύτερος γενέσθαι καὶ τρίτος 0 .
χωρὶς δὲ τούτων ἐν ταῖς θυσίαις καὶ ταῖς ἄλλαις ταῖς περὶ τὴν ἑορτὴν δαπάναις οὕτως ἀφειδῶς διέκειτο καὶ μεγαλοπρεπῶς ὥστε φαίνεσθαι τὰ κοινὰ τὰ τῶν ἄλλων ἐλάττω τῶν ἰδίων τῶν ἐκείνου .
κατέλυσε δὲ τὴν θεωρίαν , τὰς μὲν τῶν προτέρων εὐτυχίας μικρὰς πρὸς τὰς αὑτοῦ δόξαι ποιήσας , τοὺς δ ἐφ αὑτοῦ νικήσαντας παύσας ζηλουμένους , τοῖς δὲ μέλλουσιν ἱπποτροφεῖν οὐδεμίαν ὑπερβολὴν καταλιπών .
περὶ δὲ τῶν ἐνθάδε χορηγιῶν καὶ γυμνασιαρχιῶν καὶ τριηραρχιῶν αἰσχύνομαι λέγειν ·
τοσοῦτον γὰρ ἐν τοῖς ἄλλοις διήνεγκεν , ὥσθ οἱ μὲν ἐνδεεστέρως ἐκείνου λῃτουργήσαντες ἐκ τούτων σφᾶς αὐτοὺς ἐγκωμιάζουσιν , ὑπὲρ ἐκείνου δ εἴ τις καὶ τῶν τηλικούτων χάριν ἀπαιτοίη , περὶ μικρῶν ἂν δόξειε τοὺς λόγους ποιεῖσθαι .
πρὸς δὲ τὴν πολιτείαν , οὐ δὲ γὰρ τοῦτο παραλειπτέον , ὥσπερ οὐ δ ἐκεῖνος αὐτῆς ἠμέλησεν , ἀλλὰ τοσούτῳ τῶν μάλιστ εὐδοκιμησάντων ἀμείνων περὶ τὸν δῆμον γέγονεν , ὅσον τοὺς μὲν ἄλλους εὑρήσεθ ὑπὲρ αὑτῶν στασιάσαντας , ἐκεῖνον δ ὑπὲρ ὑμῶν κινδυνεύοντα 0 .
οὐ γὰρ ἀπελαυνόμενος ἀπὸ τῆς ὀλιγαρχίας ἀλλὰ παρακαλούμενος ἦν δημοτικός ·
καὶ πολλάκις ἐκγενόμενον αὐτῷ μὴ μόνον μετ ὀλίγων τῶν ἄλλων ἄρχειν ἀλλὰ καὶ τούτων αὐτῶν πλέον ἔχειν , οὐκ ἠθέλησεν , ἀλλ εἵλεθ ὑπὸ τῆς πόλεως ἀδικηθῆναι μᾶλλον ἢ τὴν πολιτείαν προδοῦναι 0 .
καὶ ταῦθ ἕως μὲν συνεχῶς ἐδημοκρατεῖσθ οὐδεὶς ἂν ὑμᾶς λέγων ἔπεισεν ·
νῦν δ αἱ στάσεις αἱ γενόμεναι σαφῶς ἐπέδειξαν καὶ τοὺς δημοτικοὺς καὶ τοὺς ὀλιγαρχικοὺς καὶ τοὺς οὐδετέρων ἐπιθυμοῦντας καὶ τοὺς ἀμφοτέρων μετέχειν ἀξιοῦντας .
ἐν αἷς δὶς ὑπὸ τῶν ἐχθρῶν τῶν ὑμετέρων ἐξέπεσεν ·
καὶ τὸ μὲν πρότερον , ἐπειδὴ τάχιστ ἐκεῖνον ἐκποδὼν ἐποιήσαντο , τὸν δῆμον κατέλυσαν , τὸ δ ὕστερον οὐκ ἔφθασαν ὑμᾶς καταδουλωσάμενοι , καὶ πρώτου τῶν πολιτῶν αὐτοῦ φυγὴν κατέγνωσαν ·
οὕτω σφόδρ ἥ τε πόλις τῶν τοῦ πατρὸς κακῶν ἀπέλαυσε κ ἀκεῖνος τῶν τῆς πόλεως συμφορῶν ἐκοινώνησεν .
καίτοι πολλοὶ τῶν πολιτῶν πρὸς αὐτὸν δυσκόλως εἶχον ὡς πρὸς τυραννεῖν ἐπιβουλεύοντα , οὐκ ἐκ τῶν ἔργων σκοποῦντες , ἀλλ ἡγούμενοι τὸ μὲν πρᾶγμ ὑπὸ πάντων ζηλοῦσθαι , δύνασθαι δ ἂν ἐκεῖνον μάλιστα διαπράξασθαι .
διὸ καὶ δικαίως ἂν αὐτῷ πλείω χάριν ἔχοιτε , ὅτι τὴν μὲν αἰτίαν μόνος τῶν πολιτῶν ἄξιος ἦν ταύτην ἔχειν , τῆς δὲ πολιτείας ἴσον ᾤετο δεῖν καὶ τοῖς ἄλλοις μετεῖναι .
διὰ δὲ τὸ πλῆθος τῶν ἐνόντων εἰπεῖν ὑπὲρ τοῦ πατρὸς ἀπορῶ , τίνος ἐν τῷ παρόντι πρέπει μνησθῆναι καὶ ποῖ αὐτῶν χρὴ παραλιπεῖν ·
ἀεὶ γάρ μοι δοκεῖ μεῖζον εἶναι τὸ μήπω πεφρασμένον τῶν ἤδη πρὸς ὑμᾶς εἰρημένων .
ἐπεὶ καὶ τοῦθ ἡγοῦμαι πᾶσιν εἶναι φανερὸν ὅτι τοῦτον ἀναγκαῖόν ἐστιν εὐνούστατον εἶναι ταῖς τῆς πόλεως εὐτυχίαις , ὅτῳ πλεῖστον μέρος καὶ τῶν ἀγαθῶν καὶ τῶν κακῶν μέτεστιν .
ἐκείνου τοίνυν εὖ μὲν πραττούσης τῆς πόλεως τίς εὐδαιμονέστερος ἢ θαυμαστότερος ἢ ζηλωτότερος ἦν τῶν πολιτῶν , δυστυχησάσης δὲ τίς ἐλπίδων μειζόνων ἢ χρημάτων πλειόνων ἢ δόξης καλλίονος ἐστερήθη ;
οὐ τὸ τελευταῖον ἐπειδὴ κατέστησαν οἱ τριάκονθ οἱ μὲν ἄλλοι τὴν πόλιν ἔφυγον , ἐκεῖνος δὲ ἐξ ἁπάσης τῆς Ἑλλάδος ἐξέπεσεν ;
οὐ Λακεδαιμόνιοι καὶ Λύσανδρος ὁμοίως ἔργον ἐποιήσαντ ἐκεῖνον ἀποκτεῖναι καὶ τὴν ὑμετέραν καταλῦσαι δύναμιν , οὐδεμίαν ἡγούμενοι πίστιν ἕξειν παρὰ τῆς πόλεως , εἰ τὰ τείχη καταβάλοιεν , εἰ μὴ καὶ τὸν ἀναστῆσαι δυνάμενον ἀπολέσαιεν 0 ;
ὥστ οὐ μόνον ἐξ ὧν ὑμᾶς εὖ πεποίηκεν ἀλλὰ καὶ ἐξ ὧν δι ὑμᾶς κακῶς πέπονθε ῥᾴδιον γνῶναι τὴν εὔνοιαν τὴν ἐκείνου 0 .
φαίνεται γὰρ τῷ δήμῳ βοηθῶν , τῆς αὐτῆς πολιτείας ὑμῖν ἐπιθυμῶν , ὑπὸ τῶν αὐτῶν κακῶς πάσχων , ἅμα τῇ πόλει δυστυχῶν , τοὺς αὐτοὺς ἐχθροὺς καὶ φίλους ὑμῖν νομίζων , ἐκ παντὸς τρόπου κινδυνεύων τὰ μὲν ὑφ ὑμῶν , τὰ δὲ δι ὑμᾶς , τὰ δ ὑπὲρ ὑμῶν , τὰ δὲ μεθ ὑμῶν , ἀνόμοιος πολίτης Χαρικλεῖ τῷ τούτου κηδεστῇ γεγενημένος , ὃς τοῖς μὲν πολεμίοις δουλεύειν ἐπεθύμει , τῶν δὲ πολιτῶν ἄρχειν ἠξίου , καὶ φεύγων μὲν ἡσυχίαν εἶχε , κατελθὼν δὲ κακῶς ἐποίει τὴν πόλιν 0 .
καίτοι πῶς ἂν γένοιτ ἢ φίλος πονηρότερος ἢ ἐχθρὸς ἐλάττονος ἄξιος ;
εἶτα σὺ κηδεστὴς μὲν ὢν ἐκείνου , βεβουλευκὼς δ ἐπὶ τῶν τριάκοντα τολμᾷς ἑτέροις μνησικακεῖν , καὶ οὐκ αἰσχύνει τὰς συνθήκας παραβαίνων δι ἃς αὐτὸς οἰκεῖς τὴν πόλιν , οὐ δ ἐνθυμεῖ διότι , ὁπόταν δόξῃ τῶν παρεληλυθότων τιμωρίαν ποιεῖσθαι , σοὶ καὶ προτέρῳ καὶ μᾶλλον ἢ μοὶ κινδυνεύειν ὑπάρχει 0 ;
οὐ γὰρ δήπου παρ ἐμοῦ μὲν ὑπὲρ ὧν ὁ πατὴρ ἔπραξε δίκην λήψονται , σοὶ δὲ καὶ ὧν αὐτὸς ἡμάρτηκας συγγνώμην ἕξουσιν .
ἀλλὰ μὴν οὐ δ ὁμοίας ἐκείνῳ φανήσει τὰς προφάσεις ἔχων ·
οὐ γὰρ ἐκπεσὼν ἐκ τῆς πατρίδος ἀλλὰ συμπολιτευόμενος , οὐ δ ἀναγκασθεὶς ἀλλ ἑκών , οὐ δ ἀμυνόμενος ἀλλ ὑπάρχων ἠδίκεις αὐτούς , ὥστ οὐ δ ἀπολογίας σοι προσήκει τυχεῖν παρ αὐτῶν .
ἀλλὰ γὰρ περὶ μὲν τῶν Τεισίᾳ πεπολιτευμένων ἴσως πότ ἐν τοῖς τούτου κινδύνοις ἐγγενήσεται καὶ διὰ μακροτέρων εἰπεῖν ·
ὑμᾶς δ ἀξιῶ μὴ προέσθαι με τοῖς ἐχθροῖς μη δ ἀνηκέστοις συμφοραῖς περιβαλεῖν .
ἱκανῶς γὰρ καὶ νῦν πεπείραμαι κακῶν , ὃς εὐθὺς μὲν γενόμενος ὀρφανὸς κατελείφθην , τοῦ μὲν πατρὸς φυγόντος , τῆς δὲ μητρὸς τελευτησάσης , οὔπω δὲ τέτταρ ἔτη γεγονὼς διὰ τὴν τοῦ πατρὸς φυγὴν περὶ τοῦ σώματος εἰς κίνδυνον κατέστην , ἔτι δὲ παῖς ὢν ὑπὸ τῶν τριάκοντ ἐκ τῆς πόλεως ἐξέπεσον .
κατελθόντων δὲ τῶν ἐκ Πειραιῶς καὶ τῶν ἄλλων κομιζομένων τὰς οὐσίας ἐγὼ μόνος τὴν γῆν , ἣν ἡμῖν ἀπέδωκεν ὁ δῆμος ἀντὶ τῶν δημευθέντων χρημάτων , διὰ τὴν τῶν ἐχθρῶν δύναμιν ἀπεστερήθην .
τοσαῦτα δὲ προδεδυστυχηκὼς καὶ δὶς τὴν οὐσίαν ἀπολωλεκὼς νυνὶ πέντε ταλάντων φεύγω δίκην .
καὶ τὸ μὲν ἔγκλημ ἐστὶ περὶ χρημάτων , ἀγωνίζομαι δ εἰ χρὴ μετεῖναί μοι τῆς πόλεως .
τῶν γὰρ αὐτῶν τιμημάτων ἐπιγεγραμμένων οὐ περὶ τῶν αὐτῶν ἅπασιν ὁ κίνδυνός ἐστιν , ἀλλὰ τοῖς μὲν χρήματα κεκτημένοις περὶ ζημίας , τοῖς δ ἀπόρως ὥσπερ ἐγὼ διακειμένοις περὶ ἀτιμίας , ἣν ἐγὼ φυγῆς μείζω συμφορὰν νομίζω 0 1 ·
πολὺ γὰρ ἀθλιώτερον παρὰ τοῖς αὑτοῦ πολίταις ἠτιμωμένον οἰκεῖν ἢ παρ ἑτέροις μετοικεῖν 0 1 .
δέομαι δ οὖν ὑμῶν βοηθῆσαί μοι καὶ μὴ περιιδεῖν ὑπὸ τῶν ἐχθρῶν ὑβρισθέντα μη δὲ τῆς πατρίδος στερηθέντα μη δ ἐπὶ τοιαύταις τύχαις περίβλεπτον γενόμενον .
δικαίως δ ἂν ὑφ ὑμῶν ἐξ αὐτῶν τῶν ἔργων ἐλεηθείην , εἰ καὶ τῷ λόγῳ τυγχάνω μὴ δυνάμενος ἐπὶ τοῦθ ὑμᾶς ἄγειν , εἴπερ χρὴ τούτους ἐλεεῖν , τοὺς ἀδίκως μὲν κινδυνεύοντας , περὶ δὲ τῶν μεγίστων ἀγωνιζομένους , ἀναξίως δ αὑτῶν καὶ τῶν προγόνων πράττοντας , πλείστων δὲ χρημάτων ἀπεστερημένους καὶ μεγίστῃ μεταβολῇ τοῦ βίου κεχρημένους .
πολλὰ δ ἔχων ἐμαυτὸν ὀδύρασθαι μάλιστ ἐπὶ τούτοις ἀγανακτῶ , πρῶτον μὲν εἰ τούτῳ δώσω δίκην παρ οὗ λαβεῖν μοι προσήκει , δεύτερον δ εἰ διὰ τὴν τοῦ πατρὸς νίκην τὴν Ὀλυμπίασιν ἀτιμωθήσομαι , δι ἣν τοὺς ἄλλους ὁρῶ δωρεὰς λαμβάνοντας , πρὸς δὲ τούτοις εἰ Τεισίας μὲν μηδὲν ἀγαθὸν ποιήσας τὴν πόλιν καὶ ἐν δημοκρατίᾳ καὶ ἐν ὀλιγαρχίᾳ μέγα δυνήσεται , ἐγὼ δ εἰ μηδετέρους ἀδικήσας ὑπ ἀμφοτέρων κακῶς πείσομαι , καὶ περὶ μὲν τῶν ἄλλων τ ἀναντία τοῖς τριάκοντα πράξετε , περὶ δ ἐμοῦ τὴν αὐτὴν ἐκείνοις γνώμην ἕξετε , καὶ τότε μὲν μεθ ὑμῶν , νῦν δ ὑφ ὑμῶν τῆς πόλεως στερήσομαι 0 .
ὁ μὲν ἀγών μοι μέγας ἐστίν , ὦ ἄνδρες δικασταί .
οὐ γὰρ μόνον περὶ πολλῶν χρημάτων κινδυνεύω , ἀλλὰ καὶ περὶ τοῦ μὴ δοκεῖν ἀδίκως τῶν ἀλλοτρίων ἐπιθυμεῖν ·
ὃ ἐγὼ περὶ πλείστου ποιοῦμαι .
οὐσία μὲν γὰρ ἱκανή μοι καταλειφθήσεται καὶ τούτων στερηθέντι ·
εἰ δὲ δόξαιμι μηδὲν προσῆκον τοσαῦτα χρήματ ἐγκαλέσαι , διαβληθείην ἂν τὸν ἅπαντα βίον .
ἔστι δ , ὦ ἄνδρες δικασταί , πάντων χαλεπώτατον τοιούτων ἀντιδίκων τυχεῖν .
τὰ μὲν γὰρ συμβόλαια τὰ πρὸς τοὺς ἐπὶ ταῖς τραπέζαις ἄνευ μαρτύρων γίγνεται , τοῖς ἀδικουμένοις δὲ πρὸς τοιούτους ἀνάγκη κινδυνεύειν , οἳ καὶ φίλους πολλοὺς κέκτηνται καὶ χρήματα πολλὰ διαχειρίζουσι καὶ πιστοὶ διὰ τὴν τέχνην δοκοῦσιν εἶναι 0 .
ὅμως δὲ καὶ τούτων ὑπαρχόντων ἡγοῦμαι φανερὸν πᾶσι ποιήσειν ὅτι ἀποστεροῦμαι τῶν χρημάτων ὑπὸ Πασίωνος .
ἐξ ἀρχῆς οὖν ὑμῖν , ὅπως ἂν δύνωμαι , διηγήσομαι τὰ πεπραγμένα .
ἐμοὶ γάρ , ὦ ἄνδρες δικασταί , πατὴρ μέν ἐστι Σωπαῖος , ὃν οἱ πλέοντες εἰς τὸν Πόντον ἅπαντες ἴσασιν οὕτως οἰκείως πρὸς Σάτυρον διακείμενον , ὥστε πολλῆς μὲν χώρας ἄρχειν , ἁπάσης δὲ τῆς δυνάμεως ἐπιμελεῖσθαι τῆς ἐκείνου .
πυνθανόμενος δὲ καὶ περὶ τῆσδε τῆς πόλεως καὶ περὶ τῆς ἄλλης Ἑλλάδος ἐπεθύμησ ἀποδημῆσαι .
γεμίσας οὖς ὁ πατήρ μου δύο ναῦς σίτου καὶ χρήματα δοὺς ἐξέπεμψεν ἅμα κατ ἐμπορίαν καὶ κατὰ θεωρίαν ·
συστήσαντος δέ μοι Πυθοδώρου τοῦ Φοίνικος Πασιωνα ἐχρώμην τῇ τούτου τραπέζῃ .
χρόνῳ δ ὕστερον διαβολῆς πρὸς Σάτυρον γενομένης ὡς καὶ ὁ πατὴρ οὑμὸς ἐπιβουλεύοι τῇ ἀρχῇ , κ ἀγὼ τοῖς φυγάσι συγγιγνοίμην , τὸν μὲν πατέρα μου συλλαμβάνει , ἐπιστέλλει δὲ τοῖς ἐνθάδ ἐπιδημοῦσιν ἐκ τοῦ Πόντου τά τε χρήματα παρ ἐμοῦ παραλαβεῖν καὶ αὐτὸν εἰσπλεῖν κελεύειν ·
ἐὰν δὲ τούτων μηδὲν ποιῶ , παρ ὑμῶν ἐξαιτεῖν .
ἐν τοσούτοις δὲ κακοῖς ὤν , ὦ ἄνδρες δικασταί , λέγω πρὸς Πασίωνα τὰς ἐμαυτοῦ συμφοράς ·
οὕτω γὰρ οἰκείως πρὸς αὐτὸν διεκείμην ὥστε μὴ μόνον περὶ χρημάτων ἀλλὰ καὶ περὶ τῶν ἄλλων τούτῳ μάλιστα πιστεύειν .
ἡγούμην δ εἰ μὲν προοίμην ἅπαντα τὰ χρήματα , κινδυνεύειν , εἴ τι πάθοι κεῖνος , στερηθεὶς καὶ τῶν ἐνθάδε καὶ τῶν ἐκεῖ , πάντων ἐνδεὴς γενήσεσθαι ·
εἰ δ ὁμολογῶν εἶναι ἐπιστείλαντος Σατύρου μὴ παραδοίην , εἰς τὰς μεγίστας διαβολὰς ἐμαυτὸν καὶ τὸν πατέρα καταστήσειν πρὸς Σάτυρον 0 .
βουλευομένοις οὖν ἡμῖν ἐδόκει βέλτιστον εἶναι προσομολογεῖν πάντα ποιεῖν , ὅσα Σάτυρος προσέταττε , καὶ τὰ μὲν φανερὰ τῶν χρημάτων παραδοῦναι , περὶ δὲ τῶν παρὰ τούτῳ κειμένων μὴ μόνον ἔξαρνον εἶναι ἀλλὰ καὶ ὀφείλοντά με καὶ τούτῳ καὶ ἑτέροις ἐπὶ τόκῳ φαίνεσθαι καὶ πάντα ποιεῖν ἐξ ὧν ἐκεῖνοι μάλιστ ἤμελλον πεισθήσεσθαι μὴ εἶναί μοι χρήματα .
τότε μὲν οὖν , ὦ ἄνδρες δικασταί , ἐνόμιζόν μοι Πασίωνα δι εὔνοιαν ἅπαντα ταῦτα συμβουλεύειν ·
ἐπειδὴ δὲ πρὸς τοὺς παρὰ Σατύρου διεπραξάμην , ἔγνων αὐτὸν ἐπιβουλεύοντα τοῖς ἐμοῖς .
βουλομένου γὰρ ἐμοῦ κομίσασθαι τ ἀμαυτοῦ καὶ πλεῖν εἰς Βυζάντοιν , ἡγησάμενος οὗτος κάλλιστον αὑτῷ καιρὸν παραπεπτωκέναι   τὰ μὲν γὰρ χρήματα πόλλ εἶναι τὰ παρ αὑτῷ κείμενα καὶ ἄξι ἀναισχυντίας , ἐμὲ δὲ πολλῶν ἀκουόντων ἔξαρνον γεγενῆσθαι μηδὲν κεκτῆσθαι , πᾶσί τε φανερὸν ἀπαιτούμενον καὶ ἑτέροις προσομολογοῦντα ὀφείλειν  καὶ πρὸς τούτοις , ὦ ἄνδρες δικασταί , ἐνόμιζεν , εἰ μὲν αὐτοῦ μένειν ἐπιχειροίην , ἐκδοθήσεσθαι , μ ὑπὸ τῆς πόλεως Σατύρῳ , εἰ δ ἄλλοσέ ποι τραποίμην , οὐδὲν μελήσειν αὑτῷ τῶν ἐμῶν λόγων , εἰ δ εἰσπλευσοίμην εἰς τὸν Πόντον , ἀποθανεῖσθαί με μετὰ τοῦ πατρός ·
ταῦτα διαλογιζόμενος διενοεῖτό μ ἀποστερεῖν τὰ χρήματα .
καὶ πρὸς μὲν ἐμὲ προσεποιεῖτ ἀπορεῖν ἐν τῷ παρόντι καὶ οὐκ ἂν ἔχειν ἀποδοῦναι ·
ἐπειδὴ δὲ βουλόμενος εἰδέναι σαφῶς τὸ πρᾶγμα προσπέμπω Φιλόμηλον αὐτῷ καὶ Μενέξενον ἀπαιτήσοντας , ἔξαρνος γίγνεται πρὸς αὐτοὺς μηδὲν ἔχειν τῶν ἐμῶν .
πανταχόθεν δέ μοι τοσούτων κακῶν προσπεπτωκότων τίν οἴεσθέ με γνώμην ἔχειν , ᾧ γ ὑπῆρχε σιγῶντι μὲν ὑπὸ τούτου ἀπεστερῆσθαι τῶν χρημάτων , λέγοντι δὲ ταῦτα μὲν μηδὲν μᾶλλον κομίσασθαι , πρὸς Σάτυρον δ εἰς τὴν μεγίστην διαβολὴν καὶ ἐμαυτὸν καὶ τὸν πατέρα καταστῆσαι ;
κράτιστον οὖν ἡγησάμην ἡσυχίαν ἄγειν .
μετὰ δὲ ταῦτ , ὦ ἄνδρες δικασταί , ἀφικνοῦνταί μοι οἱ ἀπαγγέλλοντες ὅτι ὁ πατὴρ ἀφεῖται , καὶ Σατύρῳ οὕτως ἁπάντων μεταμέλει τῶν πεπραγμένων , ὥστε πίστεις τὰς μεγίστας αὐτῷ δεδωκὼς εἴη , καὶ τὴν ἀρχὴν ἔτι μείζω πεποιηκὼς ἧς εἶχε πρότερον , καὶ τὴν ἀδελφὴν τὴν ἐμὴν εἰληφὼς γυναῖκα τῷ αὑτοῦ υἱεῖ .
πυθόμενος δὲ ταῦτα Πασίων καὶ εἰδὼς ὅτι φανερῶς ἤδη πράξω περὶ τῶν ἐμαυτοῦ , ἀφανίζει Κίττον τὸν παῖδα , ὃς συνῄδει περὶ τῶν χρημάτων .
ἐπειδὴ δ ἐγὼ προσελθὼν ἐξῄτουν αὐτόν , ἡγούμενος ἔλεγχον ἂν τοῦτον σαφέστατον γενέσθαι περὶ ὧν ἐνεκάλουν , λέγει λόγον πάντων δεινότατον , ὡς ἐγὼ καὶ Μενέξενος διαφθείραντες καὶ πείσαντες αὐτὸν ἐπὶ τῇ τραπέζῃ καθήμενον ἓξ τάλαντ ἀργυρίου λάβοιμεν παρ αὐτοῦ ·
ἵνα δὲ μηδεὶς ἔλεγχος μη δὲ βάσανος γένοιτο περὶ αὐτῶν , ἔφασκεν ἡμᾶς ἀφανίσαντας τὸν παῖδ ἀντεγκαλεῖν αὑτῷ καὶ ἐξαιτεῖν τοῦτον , ὃν αὐτοὶ ἠφανίσαμεν .
καὶ ταῦτα λέγων καὶ ἀγανακτῶν καὶ δακρύων εἷλκέ με πρὸς τὸν πολέμαρχον , ἐγγυητὰς αἰτῶν , καὶ οὐ πρότερον ἀφῆκεν , ἕως αὐτῷ κατέστησ ἓξ ταλάντῶν ἐγγυητάς .
τῶν μὲν μαρτύρων ἀκηκόατε , ὦ ἄνδρες δικασταί ·
ἐγὼ δὲ τὰ μὲν ἀπολωλεκὼς ἤδη , περὶ δὲ τῶν αἰσχίστας αἰτίας ἔχων , αὐτὸς μὲν εἰς Πελοπόννησον ᾠχόμην ζητήσων , Μενέξενος δ εὑρίσκει τὸν παῖδ ἐνθάδε , καὶ ἐπιλαβόμενος ἠξίου αὐτὸν βασανίζεσθαι καὶ περὶ τῆς παρακαταθήκης καὶ περὶ ὧν οὗτος ἡμᾶς ᾐτιάσατο .
πασίων δ εἰς τοῦτο τόλμης ἀφίκεθ ὥστ ἀφῃρεῖτ αὐτὸν ὡς ἐλεύθερον ὄντα , καὶ οὐκ ᾐσχύνετ οὐ δ ἐδεδοίκει , ὃν ἔφασκεν ὑφ ἡμῶν ἠνδραποδίσθαι καὶ παρ οὗ τοσαῦτα χρήμαθ ἡμᾶς ἔχειν , τοῦτον ἐξαιρούμενος εἰς ἐλευθερίαν καὶ κωλύων βασανίζεσθαι .
ὃ δὲ πάντων δεινότατον 0 ·
κατεγγυῶντος γὰρ Μενεξένου πρὸς τὸν πολέμαρχον τὸν παῖδα , Πασίων αὐτὸν ἑπτὰ ταλάντων διηγγυήσατο .
καί μοι τούτων ἀνάβητε μάρτυρες .
τούτων τοίνυν αὐτῷ πεπραγμένων , ὦ ἄνδρες δικασταί , ἡγούμενος περὶ μὲν τῶν παρεληλυθότων φανερῶς ἡμαρτηκέναι , οἰόμενος δ ἐκ τῶν λοιπῶν ἐπανορθώσεσθαι , προσῆλθεν ἡμῖν φάσκων ἕτοιμος εἶναι παραδοῦναι βασανίζειν τὸν παῖδα .
ἑλόμενοι δὲ βασανιστὰς ἀπηντήσαμεν εἰς τὸ Ἡφαιστεῖον .
κ ἀγὼ μὲν ἠξίουν αὐτοὺς μαστιγοῦν τὸν ἐκδοθέντα καὶ στρεβλοῦν , ἕως τ ἀληθῆ δόξειεν αὐτοῖς λέγειν ·
πασίων δ οὑτοσὶ οὐ δημοκοίνους ἔφασκεν αὐτοὺς ἑλέσθαι , ἀλλ ἐκέλευε λόγῳ πυνθάνεσθαι παρὰ τοῦ παιδός , εἴ τι βούλοιντο .
διαφερομένων δ ἡμῶν οἱ βασανισταὶ αὐτοὶ μὲν οὐκ ἔφασαν βασανιεῖν , ἔγνωσαν δὲ Πασίων ἐμοὶ παραδοῦναι τὸν παῖδα .
οὗτος δ οὕτω σφόδρ ἔφευγε τὴν βάσανον , ὥστε περὶ μὲν τῆς παραδόσεως οὐκ ἤθελεν αὐτοῖς πείθεσθαι , τὸ δ ἀργύριον ἕτοιμος ἦν ἀποτίνειν , εἰ καταγνοῖεν αὐτοῦ .
ἐπειδὴ τοίνυν ἐκ τῶν συνόδων , ὦ ἄνδρες δικασταί , πάντες αὐτοῦ κατεγίγνωσκον ἀδικεῖν καὶ δεινὰ ποιεῖν , ὅστις τὸν παῖδα , ὃ ἔφασκον ἐγὼ συνειδέναι περὶ τῶν χρημάτων , πρῶτον μὲν αὐτὸς ἀφανίσας ὑφ ἡμῶν αὐτὸν ᾐτιᾶτ ἠφανίσθαι , ἔπειτα δὲ συλληφθέντα ὡς ἐλεύθερον ὄντα διεκώλυσε βασανίζεσθαι , μετὰ δὲ ταῦθ ὡς δοῦλον ἐκδοὺς καὶ βασανιστὰς ἑλόμενος λόγῳ μὲν ἐκέλευσε βασανίζειν , ἔργῳ δ οὐκ εἴα , διὰ ταῦθ ἡγούμενος οὐδεμίαν αὑτῷ σωτηρίαν εἶναι , ἐάνπερ εἰς ὑμᾶς εἰσέλθῃ , προσπέμπων ἐδεῖτό μου εἰς ἱερὸν ἐλθόνθ ἑαυτῷ συγγενέσθαι .
καὶ ἐπειδὴ ἤλθομεν εἰς ἀκρόπολιν , ἐγκαλυψάμενος ἔκλαε καὶ ἔλεγεν , ὡς ἠναγκάσθη μὲν δι ἀπορίαν ἔξαρνος γενέσθαι , ὀλίγου δὲ χρόνου πειράσοιτο τὰ χρήματ ἀποδοῦναι ·
ἐδεῖτο δέ μου συγγνώμην ἔχειν αὐτῷ καὶ συγκρύψαι τὴν συμφοράν , ἵνα μὴ παρακαταθήκας δεχόμενος φανερὸς γένηται τοιαῦτ ἐξημαρτηκώς .
ἡγούμενος δ αὐτῷ μεταμέλειν τῶν πεπραγμένων συνεχώρουν καὶ ἐκέλευον αὐτὸν ἐξευρεῖν , ὅντιν ἂν βούληται τρόπον , ὅπως τούτῳ τε καλῶς ἕξει κ ἀγὼ τ ἀμαυτοῦ κομιοῦμαι .
τρίτῃ δ ἡμέρᾳ συνελθόντες πίστιν τ ἔδομεν ἀλλήλοις ἦ μὴν σιωπήσεσθαι τὰ πραχθέντα , ἣν οὗτος ἔλυσεν , ὡς ὑμεῖς αὐτοὶ προιόντος τοῦ λόγου γνώσεσθε , καὶ ὡμολόγησεν εἰς τὸν Πόντον μοι συμπλευσεῖσθαι κ ἀκεῖ τὸ χρυσίον ἀποδώσειν , ἵν ὡς πορρωτάτω ἀπὸ τῆσδε τῆς πόλεως διαλύσειε τὸ συμβόλαιον , καὶ τῶν μὲν ἐνθάδε μηδεὶς εἰδείη τὸν τρόπον τῆς ἀπαλλαγῆς , ἐκπλεύσαντι δ αὐτῷ ἐξείη λέγειν ὅ τι αὐτὸς βούλοιτο ·
εἰ δὲ μὴ ταῦτα ποιήσειε , δίαιταν ἐπὶ ῥητοῖς ἐπέτρεπε Σατύρῳ , ἐφ ᾧτε καταγιγνώσκειν ἡμιόλι αὐτοῦ τὰ χρήματα .
ταῦτα δὲ συγγράψαντες καὶ ἀναγαγόντες εἰς ἀκρόπολιν Πύρωνα Φεραῖον ἄνδρα , εἰθισμένον εἰσπλεῖν εἰς τὸν Πόντον , δίδομεν αὐτῷ φυλάττειν τὰς συνθήκας , προστάξαντες αὐτῷ , ἐὰν μὲν διαλλαγῶμεν πρὸς ἡμᾶς αὐτούς , κατακαῦσαι τὸ γραμματεῖον , εἰ δὲ μή , Σατύρω ἀποδοῦναι 0 .
τὰ μὲν οὖν ἡμέτερ , ὦ ἄνδρες δικασταί , οὕτω διεπέπρακτο ·
μενέξενος δ ὀργιζόμενος ὑπὲρ τῆς αἰτίας ἧς κ ἀκεῖνον Πασίων ᾐτιάσατο , λαχὼν δίκην ἐξῄτει τὸν Κίττον , ἀξιῶν τὴν αὐτὴν Πασίωνι ψευδομένῳ γίγνεσθαι ζημίαν ἧσπερ ἂν αὐτὸς ἐτύγχανεν , εἴ τι τούτων ἐφαίνετο ποιήσας .
καὶ οὗτος , ὦ ἄνδρες δικασταί , ἐδεῖτο μου ἀπαλλάττειν Μενέξενον , λέγων ὅτι οὐδὲν αὐτῷ πλέον ἔσται , εἰ τὰ μὲν χρήματ ἐκ τῶν συγγεγραμμένων εἰς τὸν Πόντον εἰσπλεύσας ἀποδώσει , αὐτὸς δ ὁμοίως ἐνθάδε καταγέλαστος ἔσοιτο ·
ὁ γὰρ παῖς , ἐὰν βασανίξηται , περὶ πάντων τ ἀληθῆ κατεπεῖ .
ἐγὼ δ ἠξίουν πρὸς μὲν Μενέξενον πράττειν ὅ τι βούλοιτο , πρὸς δ ἐμὲ ποιεῖν αὐτὸν τὰ συγκείμενα .
ἐν ἐκείνῳ μὲν οὖν τῷ χρόνῳ ταπεινὸς ἦν , οὐκ ἔχων ὅ τι χρήσαιτο τοῖς αὑτοῦ κακοῖς .
καὶ γὰρ οὐ μόνον περὶ τῆς βασάνου καὶ τῆς δίκης ἐκείνης ἐδεδοίκει τῆς εἰληγμένης , ἀλλὰ καὶ περὶ τοῦ γραμματείου , ὅπως μὴ ὑπὸ τοῦ Μενεξένου συλληφθήσοιτο .
ἀπορῶν δὲ καὶ οὐδεμίαν ἄλλην εὑρίσκων ἀπαλλαγήν , πείσας τοῦ ξένου τοὺς παῖδας διαφθείρει τὸ γραμματεῖον , ὃ ἔδει Σάτυρον λαβεῖν , εἰ μή μ ἀπαλλάξειεν οὗτος .
καὶ οὐκ ἔφθη διαπραξάμενος ταῦτα καὶ θρασύτατος ἁπάντων ἀνθρώπων ἐγένετο , καὶ οὔ τ εἰς τὸν Πόντον ἔφη μοι συμπλευσεῖσθαι οὔ τ εἶναι πρός ἔμ αὐτῷ συμβόλαιον οὐδέν , ἀνοίγειν τ ἐκέλευε τὸ γραμματεῖον ἐναντιόν μαρτύρων .
τί ἂν ὑμῖν τὰ πολλὰ λέγοιμι , ὦ ἄνδρες δικασταί ;
εὑρέθη γάρ ἐν τ ὦ γραμματείῳ γεγραμμένος ἀφειμένος ἁπάντων τῶν ἐγκλημάτων ὑπ ἐμοῦ .
τὰ μὲν οὖν γεγενημένα , ὡς ἀκριβέστατα οἶός τ ἦν , ἅπανθ ὑμῖν εἴρηκα .
ἡγοῦμαι δὲ Πασίων , ὦ ἄνδρες δικασταί , ἐκ τοῦ διεφθαρμένου γραμματείου τὴν ἀπολογίαν ποιήσεσθαι καὶ τοὺτοις ἰσχυριεῖσθαι μάλιστα .
ὑμεῖς οὖν μοι τὸν νοῦν προσέχετε ·
οἶμαι γὰρ ἐξ αὐτῶν τούτων φανερὰν ὑμῖν ποιήσειν τὴν τούτου πονηρίαν .
πρῶτον δ ἐκ τούτου σκοπεῖσθε .
ὅτε γὰρ ἐδίδομεν τῷ ξένῳ τὴν συνθήκην , καθ ἣν οὗτος μὲν ἀφεῖσθαί φησι τῶν ἐγκλημάτων , ἐγὼ δ ὡς ἔδει με παρὰ τοὺτου κομίσασθαι τὸ χρυσίον , ἐκελεύομεν τὸν ξένον , ἐὰν μὲν διαλλαγῶμεν πρὸς ἡμᾶς αὐτούς , κατακαῦσαι τὸ γραμματεῖον , εἰ δὲ μή , Σατύρῳ ἀποδοῦναι 0 ·
καὶ ταῦτα ῥηθῆναι ὑπ ἀμφοτέρων ἡμῶν ὁμολογεῖται .
καίτοι τί μαθόντες , ὦ ἄνδρες δικασταί , προσετάττομεν ἀποδοῦναι Σατύρω τὸ γραμματεῖον , ἂν μὴ διαλλαγῶμεν , εἴπερ ἀπηλλαγμένος ἤδη Πασίων ἦν ἐγκλημάτων καὶ τέλος εἶχεν ἡμῖν τὸ πρᾶγμα ;
ἀλλὰ δῆλον ὅτι ταύτας τὰς συνθήκας ἐποιησάμεθ ὡς ὑπολοίπων ὄντων ἡμῖν ἔτι πραγμάτων , περί ὦν ἔδει τοῦτον πρὸς ἐμὲ κατὰ τὸ γραμματεῖον διαλύσασθαι 0 .
ἔπειτ ἐγὼ μέν , ὦ ἄνδρες δικασταί ἔχω τὰς αἰτίας εἰπεῖν δι ἃς οὗτος ὡμολόγησεν ἀποδώσειν τὸ χρυσίον ·
ἐπεὶ γὰρ ἡμεῖς τε τῶν πρὸς Σάτυρον διαβολῶν ἀπηλλάγημεν καὶ τὸν Κιττον οὐχ οἶός τ ἐγένετ ἀφανίσαι , τὸν συνειδότα περὶ τῆς παρακαταθήκης , ἡγησάμενος , εἰ μὲν ἐκδοίη τὸν παῖδα βασανίσαι , φανερός γενήσεσθαι πανουργῶν , εἰ δὲ μὴ ποιήσειε ταῦτ , ὀφλήσειν τὴν δίκην , ἐβουλήθη πρὸς ἐμὲ ἀπαλλαγὴν ποιήσασθαι .
τοῦτον δὲ κελεύσατ ἀποδεῖξαι , τι κερδαίνων ἤ τίνα κίνδυνον φοβηθεὶς ἀφῆκ αὐτὸν τῶν ἐγκλημάτων ;
ἐάν δὲ μηδὲν ἔχῃ τούτων ὑμῖν ἀποφαίνειν , πῶς οὐκ ἄν δικαίως ἐμοὶ μᾶλλον ἢ τούτῳ περὶ τοῦ γραμματείου πιστεύοιτε 0 ;
καὶ μὲν δή , ὦ ἄνδρες δικασταί , καὶ τόδε ῥᾴδιον πᾶσι γνῶναι , ὅτι ἐμοὶ μέν , ὃς ἐνεκάλουν , εἰ τοὺς ἐλέγχους ἐφοβούμην , ἐξῆν καὶ μηδεμίαν συνθήκην ποιησάμενον χαίρειν ἐᾶν τὸ πρᾶγμα 0 ·
τούτῳ δὲ διά τε τὴν βάσανον καὶ τοὺς ἀγῶνας τοὺς ἐν ὑμῖν οὐχ οἶόν τ ἦν ὁπότε βούλοιτ ἀπηλλάχθαι τῶν κινδύνων , εἰ μὴ πείσειεν ἐμὲ τὸν ἐγκαλοῦντα .
ὥστ οὐκ ἐμὲ περὶ τῆς ἀφέσεως ἀλλὰ τοῦτον περὶ τῆς ἀποδόσεως τῶν χρημάτων ἔδει τὰς συνθήκας ποιεῖσθαι .
ἔτι δὲ κ ἀκεῖν ὑπερφυές , εἰ πρὶν μὲν συγγράψασθαι τὸ γραμματεῖον οὕτω σφόδρ ἠπίστησα τοῖς πράγμασιν ὥστε μὴ μόνον ἀφεῖναι Πασίωνα τῶν ἐγκλημάτων ἀλλὰ καὶ συνθήκας περὶ αὐτῶν ποιήσασθαι ἐπειδὴ δὲ τοιοῦτον ἔλεγχον κατ ἐμαυτοῦ συνεγραψάμην , τηνικαῦτ ἐπεθύμησ εἰς ὑμᾶς εἰσελθεῖν 0 .
καίτοι τίς ἄν οὕτω περί τῶν αὑτοῦ πραγμάτων βουλεύσαιτο ;
ὃ δὲ πάντων μέγιστον τεκμήριον ὡς οὐκ ἀφειμὲνος ἦν Πασίων ἐν ταῖς συνθήκαις ἀλλ ὡμολογηκὼς ἀποδώσειν τὸ χρυσίον 0 ·
ὅτε γὰρ Μενέξενος ἔλαχεν αὑτῷ τὴν δίκην , οὔπω διεφθαρμένου τοῦ γραμματείου , προσπέμπων Ἀγύρριον , ὄντ ἀμφοτέροις ἡμῖν ἐπιτήδειον , ἠξίου μ ἤ Μενέξενον ἀπαλλάττειν ἢ τὰς συνθήκας τὰς γεγενημένας πρὸς αὑτὸν ἀναιρεῖν .
καίτοι , ὦ ἄνδρες δικασταί , οἴεσθ ἂν αὐτὸν ἐπιθυμεῖν ἀναιρεθῆναι ταύτας τὰς συνθήκας , ἐξ ὧν ψευδομένους ἡμᾶς ἔμελλεν ἐξελέγξειν ;
οὔκουν ἐπειδή γε μετεγράφησαν , τούτους ἔλεγε τοὺς λόγους , ἀλλὰ περὶ ἁπάντων εἰς ἐκείνας κατέφευγε καὶ ἀνοίγειν ἐκέλευε τὸ γραμματεῖον .
ὡς οὖν τὸ πρῶτον ἀναιρεῖν ἐζήτει τὰς συνθήκας , αὐτὸν Ἀγύρριον μαρτυροῦντα παρέξομαι .
καί μοι ἀνάβηθι .
ὅτι μὲν τοίνυν συνθήκας δ ἐποιησάμεθ οὐχ ὡς Πασίων ἐπιχειρήσει λέγειν , ἀλλ ὡς ἐγὼ πρὸς ὑμᾶς εἴρηκα , ἱκανῶς ἐπιδεδεῖχθαι νομίζω .
οὐκ ἄξιον δὲ θαυμάζειν , ὦ ἄνδρες δικασταί , εἰ τὸ γραμματεῖον διέφθειρεν , οὐ μόνον διὰ τοῦτο , ὅτι πολλὰ τοιαῦτ ἤδη γέγονεν , ἀλλ ὅτι καὶ τῶν χρωμένων τινὲς Πασίωνι πολὺ δεινότερα τούτων πεποιήκασι 0 .
πυθόδωρον γὰρ τὸν σκηνίτην καλούμενον , ὃς ὑπὲρ Πασίωνος ἅπαντα καὶ λέγει καὶ πράττει , τίς οὐκ οἶδεν ὑμῶν πέρυσιν ἀνοίξαντα τὰς ὑδρίας καὶ τοὺς κριτὰς ἐξελόντα τοὺς ὑπὸ τῆς βουλῆς εἰσβληθέντας ;
καίτοι ὅστις μικρων ἕνεκα καὶ περὶ τοῦ σώματος κινδυνεύων ταύτας ὑπανοίγειν ἐτόλμησεν , αἳ σεσημασμέναι μὲν ἦσαν ὑπὸ τῶν χορηγῶν , ἐφυλάττοντο δ ὑπὸ τῶν ταμιῶν , ἔκειντο δ ἐν ἀκροπόλει , τί δεῖ θαυμάζειν , εἰ γραμματείδιον παρ ἀνθρώπῳ ξένῳ κείμενον τοσαῦτα μέλλοντες χρήματα κερδαίνειν μετέγραψαν , ἢ τοὺς παῖδας αὐτοῦ πείσαντες ἢ ἄλλῳ τρόπῳ , ᾧ ἠδύναντο , μηχανησάμενοι ;
περὶ μὲν οὖν τούτων οὐκ οἶδ ὅ τι δεῖ πλείω λέγειν .
ἤδη δέ τινας Πασίων ἐπεχείρησε πείθειν , ὡς τὸ παράπαν οὐ δ ἦν ἐνθάδε μοι χρήματα , λέγων ὡς παρὰ Στρατοκλέους ἐδανεισάμην τριακοσίους στατῆρας .
ἄξιον οὖν καὶ περὶ τούτων ἀκοῦσαι , ἵν ἐπίστησθ , οἵοις τεκμηρίοις ἐπαρθεὶς ἀποστερεῖ με τῶν χρημάτων 0 .
ἐγὼ γάρ , ὦ ἄνδρες δικασταί , μέλλοντος Στρατοκλέους εἰσπλεῖν εἰς τὸν Πόντον , βουλόμενος ἐκεῖθεν ὡς πλεῖστ ἐκκομίσασθαι τῶν χρημάτων , ἐδεήθην Στρατοκλέους τὸ μὲν αὑτοῦ χρυσίον ἐμοὶ καταλιπεῖν , ἐν δὲ τῷ Πόντῳ παρὰ τοῦ πατρὸς τ οὐμοῦ κομίσασθαι , νομίζων μεγάλα κερδαίνειν , εἰ κατὰ πλοῦν μὴ κινδυνεύοι τὰ χρήματα , ἄλλως τε καὶ Δακεδαιμονίων ἀρχόντων κατ ἐκεῖνον τὸν χρόνον τῆς θαλάττης .
τούτῳ μὲν οὖν οὐδὲν ἡγοῦμαι τοῦτ εἶναι σημεῖον , ὡς οὐκ ἦν ἐνθάδε μοι χρήματα .
ἐμοὶ δὲ μέγιστ ἔσται τεκμήρια τὰ πρὸς Στρατοκλέα πραχθέντα , ὡς ἦν μοι παρὰ τούτῳ χρυσίον .
ἐρωτῶντος γὰρ Στρατοκλέους , ὅστις αὐτῷ ἀποδώσει τὰ χρήματα , ἐὰν ὁ πατὴρ οὑμὸς μὴ ποιήσῃ τὰ ἐπεσταλμένα , αὐτὸς δ ἐκπλεύσας ἐνθάδ ἐμὲ μὴ καταλάβῃ , Πασίων αὐτῷ συνέστησα , καὶ ὡμολόγησεν οὗτος αὐτῷ καὶ τὸ ἀρχαῖον καὶ τοὺς τόκους τοὺς γιγνομένους ἀποδώσειν .
δώσειν .
καίτοι εἰ μηδὲν ἔκειτο παρ αὐτῷ τῶν ἐμῶν , οἴεσθ ἄν αὐτὸν οὕτω ῥᾳδίως τοσούτων χρημάτων ἐγγυητήν μου γενέσθαι ;
καί μοι ἀνάβητε , μάρτυρες .
ἴσως τοίνυν , ὦ ἄνδρες δικασταί , καὶ τούτων ὑμῖν μάρτυρας παρέξεται , ὡς ἔξαρνος ἐγενόμην πρὸς τοὺς ὑπὲρ Σατύρου πράττοντας μηδὲν κεκτῆσθαι πλὴν ὧν ἐκείνοις παρεδίδουν , καὶ ὡς αὐτὸς ἐπελαμβάνετο τῶν χρημάτων τῶν ἐμῶν ὁμολογοῦντος ἐμοῦ ὀφείλειν τριακοσίας δραχμάς , καὶ ὅτι Ἱππολαΐδαν , ξένον ὄντ ἐμαυτοῦ καὶ ἐπιτήδειον , περιεώρων παρὰ τούτου δανειζόμενον .
ἐγὼ δ , ὦ ἄνδρες δικασταί , καταστὰς εἰς συμφορὰς οἵας ὑμῖν διηγησάμην , καὶ τῶν μὲν οἴκοι πάντων ἀπεστερημένος , τὰ δ ἐνθάδ ἀναγκαζόμενος παραδιδόναι τοῖς ἥκουσιν , ὑπολοίπου δ οὐδενὸς ὄντος μοι , πλὴν εἰ δυνηθείην λαθεῖν περιποιησάμενος τὸ χρυσίον τὸ παρὰ τούτῳ κείμενον , ὁμολογῶ καὶ τούτῳ προσομολογῆσαι τριακοσίας δραχμὰς καὶ περὶ τῶν ἄλλων τοιαῦτα πράττειν καὶ λέγειν ἐξ ὧν ἐκείνους μάλιστ ἄν πείθειν ὠόμην μηδὲν εἶναί μοι .
καὶ ταῦθ ὡς οὐ δι ἀπορίαν ἐγίγνετο , ἀλλ ἵνα πιστευθείην ὑπ ἐκείνων , ῥᾳδίως γνώσεσθε .
πρῶτον μὲν γὰρ ὑμῖν μάρτυρας παρέξομαι τοὺς εἰδότας πολλά μοι χρήματ ἐκ τοῦ Πόντου κομισθέντα , ἔπειτα δὲ τοὺς ὁρῶντάς με τῇ τούτου τραπέζῃ χρώμενον , ἔτι δὲ παρ ὧν ἐχρυσώνησ ὑπ ἐκεῖνον τὸν χρόνον πλέον ἢ χιλίους στατῆρας 0 1 .
πρὸς δὲ τούτοις εἰσφορᾶς ἡμῖν προσταχθείσης καὶ ἑτέρων ἐπιγραφέων γενομένων ἐγὼ πλεῖστον εἰσήνεγκα τῶν ξένων , αὐτός θ αἱρεθεὶς ἐμαυτῷ μὲν ἐπέγραψα τὴν μεγίστην εἰσφοράν , ὑπὲρ Πασίωνος δ ἐδεόμην τῶν συνεπιγραφέων , λέγων ὅτι τοῖς ἐμοῖς χρήμασι τυγχάνει χρώμενος .